Frank Mir

**Francisco Santos «Frank» Mir III** (født 24. mai 1979 Las Vegas, USA) 
er en amerikansk MMA-utøver som siden august 2017 har vært under kontrakt med Bellator, der han stiller i vektklassen tungvekt. Han er tidligere tungvektsmester i UFC.

## MMA karriere
Mir debuterte som MMA-utøver mot Jerome Smith under stevnet *HOOKnSHOOT: Showdown* 14. juli 2001. Han vant kampen på poeng etter to runder. Neste utfordring for Mir var en kamp under *IFC Warriors Challenge 15*, der han vant på submission i første runde. Mirs første kamp i UFC var mot Roberto Travern, en tidligere mester fra ADCC Submission Wrestling World Championship. De møttes under UFC 34, der Mir vant med en submission (armbar) 1:05 inn i første runde. Under UFC 36 møtte Frank Mir veteranen Pete Williams. Mir vant igjen på en submisson etter bare 46 sekunder. Pete Williams hadde ikke tapt en kamp på submission før dette. Teknikken som Mir brukte, en skulderlås, har siden blitt oppkalt etter ham. Mirs første tap kom mot engelskmannen Ian Freeman under UFC 38. Ca. 4 minutter inn i første runde fikk Freeman kontroll over Mir og traff med en serie slag med knyttneve og albue. Da dommeren skilte de like etterpå hadde Mir problemer med å komme seg på beina og dommeren stoppet kampen. Neste motstander var David «Tank» Abbott under UFC 41. Det var forventet at Mir skulle tape denne kampen, men han brukte bare 46 sekunder på å ta ut Abbott med en beinlås.

Deretter fulgte to kamper mot Wes Sims. Under den første kampen ble Wes Sims diskvalifisert for å tråkke på hodet til Mir mens han lå nede på bakken. De møttes igjen under UFC 46 der Mir vant på knockout etter 4:21 i andre runde.

### Tungvekt tittelen
Under UFC 48 møttes Frank Mir og Tim Sylvia om den ledige UFC tungvekt tittlen. Dommer Hearb Dean stoppet kampen etter 50 sekunder inn i første runde da Mir synlig brakk armen til Sylvia. Mir hadde Sylvia i en armbar og da Sylvia forsøkte å riste seg ut av den strammet Mir til og knakk Sylvias spolebein. Tim Sylvia prøvde å overbevise dommeren og legene om at armen ikke var brukket, men kampen ble avsluttet og Sylvia kjørt til sykehuset der bruddet ble bekreftet.

### Ulykken
Bare noen måneder etter han vant tittelen var Mir involvert i en motorsykkelulykke der femuren hans knakk og alle ligamentene i kneet hans ble revet i stykker. Han måtte gjennom flere operasjoner og var ikke i stand til å forsvare tittelen sin. Dermed ble en interim tittel opprettet, der Andrej Arlowski slo Tim Sylvia. Etter 14 måneder ble det klart at Mir ble borte for lenge, dermed ble han fratatt tittelen.

### Returen til UFC
Mir kom tilbake til UFC nesten to år etter ulykken. Under UFC 57 gikk han mot Márcio Cruz, som var totalt ukjent. Mir tapte i første runde (teknisk knockout), noe som ble ansett som svært overraskende. Hans neste kam gikk mot Dan Christison under UFC 61. Mir hadde gått betraktelig opp i vekt og var redusert både teknisk og fysisk. Han vant kampen etter tre runder på poeng. Han fikk dog massiv kritikk for en halvhjertet kamp. Mir møtte så Brandon Vera under UFC 65 der han tapte overbevisende. Mir klarte aldri å utgjøre en trussel, og tapte kampen på teknisk knockout i første runde. Etter kampen ble Mir avskrevet og både fans og kritikere mente han var ferdig som MMA utøver.

### Oppturen
Mir var opprinnelig satt opp til å møte Antoni Hardonk under UFC Fight Night 9, men måtte trekke seg på grunn av en skulderskade. Kampen ble flyttet til UFC 74. Mir vant kampen i første runde med en kimura. 

Mir møtte så Brock Lesnar under UFC 81. Lesnar dominerte kampen tidlig og Mir hadde store problemer frem til Lesnar unnslapp Mirs forsøk på en armbar, for så å bli tatt med en beinlås. Kampen var over etter 1:30 minutter.

## The Ultimate Fighter sesong 8
Etter seieren sin mot Lesnar fikk Mir sjansen til å være en av to trenere på TV serien The Ultimate Fighter. Etter serien var avsluttet skulle Mir gå mot Antônio Rodrigo Nogueira for interim tungvekt tittelen. Vinneren av denne kampen skulle igjen så møte vinneren av kampen mellom Randy Couture og Brock Lesnar for å gjenforene de to tungvekt tittelene. Lesnar vant kampen mot Couture. 

Mir vant kampen sin mot Nogueira på TKO, og ble dermed den første som hadde slått Nogueira på TKO i hans MMA karriere. Dommer Herb Dean stoppet kampen 1:54 inn i andre runde da Nogueira ikke klarte å forsvare seg mot Mir sine slag.

## Heavyweight tittelen og fremtiden
Mir sin seier sørget for at Brock Lesnar fikk sin omkamp mot under UFC 100, der Lesnar vant etter en TKO i andre runde. Frank Mir møtte franske Cheick Kongo under UFC 107 der han vant overbevisende i 1. runde med submission. Etter at Mir slo ned Kongo med en venstre hook fikk han inn en guillotine choke. Kongo nektet å gi seg, så dommer Herb Dean stoppet kampen da Kongo ble bevisstløs. Mir veide over 10 kg mer enn han gjorde under kampen mot Lesnar, og for første gang i hans karriere måtte han kutte vekt for å nå vektgrensen på 120 kg. Etter kampen uttrykte Mir stor interesse for å få en tredje kamp mot Lesnar, men følte dette var urettferdig mot Shane Carwin som er den neste som er satt opp til en tittelkamp mot Lesnar. Med Brock Lesnar ute på ubestemt tid jobber UFC nå med å få til en kamp om en interim tungvekt tittelkamp mellom Mir og Carwin. Kampen foregikk under UFC 111 der Mir tapte på TKO i 1. runde. Mir var forventet å møte Antônio Rodrigo Nogueira 25. september 2010 at UFC 119 i en omkamp fra Interim Championship kamp, som Mir vant via TKO i UFC 92. Nogueira trakk seg ut av denne kampen på grunn av kneet kirurgi, og ble erstattet av Mirko Filipović. Mir beseiret Filipović via tredje runde KO, tjene seieren med et kne fra Clinch i en stort sett begivenhetsløs kamp der verken jagerfly var i stand til å levere vesentlig lovbrudd.

Mir var forventet å møte Brendan Schaub på 128 UFC, men Schaub er nå forventet å møte Filipović på samme arrangement.

Mir er forventet å møte Roy Nelson den 28. mai 2011 til UFC 130. 

## MMA meritter

## Referanser


## Eksterne lenker
* 
* 
* 
*